Марш за свабоду (Віцебск, 2020)

**Марш за свабо́ду** — адна з найбуйнейшых акцыяў пратэсту ў Віцебску, якая адбылася 16 жніўня 2020 году.

## Да акцыі
Мяшчане ішлі да плошчы Перамогі арганізаванымі калёнамі з розных пунктаў гораду. Тутэйшыя занялі абодва бакі плошчы: і мэмарыяльную, і тую, дзе быў зьнішчаны парк. Яны стаялі ўздоўж вуліцы Леніна з кветкамі, балёнікамі, плякатамі ( «*Мы адзіныя*» (), «*Мы не наркаманы, нам не заплацілі*» (), «*[[Жыве Беларусь!]]*», «*Мы супраць гвалту*» () і г.д.).

Па дарозе ўздоўж плошчы езьдзілі самаходы й увесь час, не змаўкаючы, сыгналілі. Людзі скандавалі: «*Сыходзь!*» (), «*Свабоду!*», «*[[Аляксандар Лукашэнка|Лукашэнка]] ў аўтазак!*» (), «*Жыве Беларусь!*».

## Хада акцыі
Віцябляне сабраліся на плошчы Перамогі. Гучнымі апладысмэнтамі і крыкамі «*Малайцы!*» () мяшчане сустрэлі калёну чыгуначнікаў. Яны скандавалі: «*БЧ [беларуская чыгунка] з народам!*», «*Доўг, гонар, Айчына!*» (), «*Забастоўка!*» (). 20 байкераў з клюбу «Сабакі дарогаў» зь бел-чырвона-белымі сьцягамі й сьцягам Віцебску праяжджалі плошчай, ехалі цэнтральнымі вуліцамі, потым вярталіся на плошчу.

### Каля аблвыканкаму
На плошчы Перамогі віцябляне стаялі каля паўтары гадзіны. Потым народ рушыў уніз вуліцаю Леніна — да аблвыканкаму. На будынку абласной адміністрацыі ўзьнялі бел-чырвона-белы сьцяг. Аднак, сыходзячы, уладальнік сьцяга, малады чалавек, яго забраў.

З аблвыканкаму да мітынгоўцаў выйшлі толькі два дзяжурныя міліцыянты. Нікога з кіраўніцтва вобласьці, паводле іхных словаў, у будынку не было.

Людзі павесілі перад уваходам у аблвыканкам плякаты «*Стаміліся баяцца*» (), «*Крывавы дыктатар — ня мой прэзыдэнт*» (), «*Мы за сумленныя выбары*» (). На лесьвіцы паклалі кветкі і паставілі партрэты зьбітых людзей з пытаньнем «*Хто за гэта адкажа?*» ().

Затым дэманстранты спусьціліся на вуліцу Леніна. Яны ішлі паабапал вуліцы. Калі «галава» адной з калёнаў была ля ратушы, «хвост» знаходзіўся каля «піраміды» «Марка-сыці».

### Каля СІЗА
Ад плошчы Свабоды калёна адправілася вуліцаю Леніна на вуліцу Гагарына да СІЗА. Тут, а ня толькі ў ІЧУ на Маскоўскім праспекце, утрымліваюцца затрыманыя пасьля выбараў 9 жніўня. На вуліцы Савецкай нехта ўключыў на поўную гучнасьць Цоеву песьню «Пераменаў». Каля СІЗА віцябляне крычалі: «*[[Верым! Можам! Пераможам!]]*»,« *[[Аляксандар Лукашэнка|Лукашэнка]] ў аўтазак*». Міліцыі не было.

Затым народ рушыў па прасьпекце Люднікава да УУС аблвыканкаму на праспэкце Фрунзэ. Сюды прыйшлі ўжо каля 6-й вечару. Будынак абласной міліцыі ахоўвалі некалькі суполак міліцыянтаў. Сілавікі забаранілі пераход на той бок праспэкту Фрунзэ, дзе УУС. «*Ганьба!*» () — крычалі ім людзі. Неўзабаве з будынка УУС выйшлі АМАПаўцы. Мяшчане заявілі: «*[[Юры Караеў|Караева]] ў адстаўку!*» ().

Недалёка ад УУС знаходзіцца частка дэсантнікаў. Адтуль граў дзяржаўны гімн «''Мы беларусы''». Пасьля гэтага частка дэманстрантаў разышлася, а частка пайшла да ІЧУ. Там патрабавалі адпусьціць затрыманых. Калёна дэманстрантаў, прыкметна парадзелая, хадзіла па месьце да самага вечару.

## Вонкавыя спасылкі
«Я плачу ўвесь тыдзень. Але радуе, што мы сплаціліся». Як прайшоў Марш свабоды ў Віцебску

Катэгорыя:Маршы за свабоду (2020)
Катэгорыя:2020 год у Віцебску